CELEX: 62015CN0679
Language: hu
Date: 2015-12-17 00:00:00
Title: C-679/15. sz. ügy: A Finanzgericht Baden-Württemberg (Németország) által 2015. december 17-én benyújtott előzetes döntéshozatal iránti kérelem – Ultra-Brag AG kontra Hauptzollamt Lörrach

29.3.2016   
            
            
               HU
            
            
               Az Európai Unió Hivatalos Lapja
            
            
               C 111/5
            
         A Finanzgericht Baden-Württemberg (Németország) által 2015. december 17-én benyújtott előzetes döntéshozatal iránti kérelem – Ultra-Brag AG kontra Hauptzollamt Lörrach
   (C-679/15. sz. ügy)
   (2016/C 111/06)
   Az eljárás nyelve: német
   
      A kérdést előterjesztő bíróság
   
   Finanzgericht Baden-Württemberg
   
      Az alapeljárás felei
   
   
      Felperes: Ultra-Brag AG
   
      Alperes: Hauptzollamt Lörrach
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a Vámkódex (a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet) (1) 202. cikke (3) bekezdésének első francia bekezdését, hogy egy jogi személy a Vámkódex 202. cikke (3) bekezdésének első francia bekezdése szerint az árut a Közösségbe behozó személyként a vámtartozás adósává válik, ha törvényes képviselőjének nem minősülő, feladatkörének keretei között eljáró egyik alkalmazottja áll a jogellenes bejuttatás mögött?
            
         
               2)
            
            
               Az első kérdésre adandó nemleges válasz esetén:
               Úgy kell-e értelmezni a Vámkódex 202. cikke (3) bekezdésének második francia bekezdését, hogy
               
                           a)
                        
                        
                           egy jogi személy (akkor is) részt vesz a jogellenes bejuttatásban, ha törvényes képviselőjének nem minősülő egyik alkalmazottja feladatkörének keretei között közreműködött a bejuttatásban, és
                        
                     
                           b)
                        
                        
                           a jogellenes bejuttatásban részt vevő jogi személy esetében a „tudomása volt vagy tudomása kellett legyen” szubjektív tényállási elem tekintetében a jogi személynél az üggyel foglalkozó természetes személyt kell figyelembe venni akkor is, ha e személy nem a jogi személy törvényes képviselője?
                        
                     
         
               3)
            
            
               Az előzetes döntéshozatalra előterjesztett második vagy harmadik kérdésre adandó igenlő válasz esetén:
               Úgy kell-e értelmezni a Vámkódex 212a. cikkét, hogy annak megítélése során, hogy az érintett személy eljárása csalárd vagy nyilvánvalóan gondatlan volt-e, jogi személyek esetében kizárólag a jogi személy, illetve a jogi személy szerveinek eljárását kell figyelembe venni, vagy a nála alkalmazott és feladatköre keretei között az üggyel foglalkozó természetes személy eljárását be kell tudni a jogi személynek?
            
         
      (1)  HL L 302., 1. o.; magyar nyelvű különkiadás 2. fejezet, 4. kötet, 307. o.